Tatoeba sentences — language code: kab
Tilawin n tudrin-nniḍen slant s waya.
Ihi snulfant-d yiwet n tiddukla semman-as TilMoz.
Sya d afella, leqdic-nsent yettwasuddes akken iwata.
Dda Lwennas isell i yilmeẓyen ticki ttmeslayen ɣef ayen icudden ɣer Internet.
Lemmer ad as-tkemmleḍ axiṛ. Cukkeɣ ɣuṛ-k tikti. Cummeɣ-ţin syagi.
Dda Ḥemmu, ṭamen n udrum n Iḥiducen, ɣas akken zrin fell-as 65 n yiseggasen, yettban am ilemẓi.
Yeṛwa aman n temẓin.
Cukkeɣ ɣuṛ-k tikti. Cummeɣ-ţin syagi.
Ilul deg 20 yebrir 1952 ihi dɣa yettzuxxu s wazemz-is n tlalit.
Cukkeɣ ɣuṛ-k tikti.
Yeqqaṛ-asen i yilmeẓyen n taddart-is: NekK d Amaziɣ s wudem amezwer.
Cummeɣ-ţin syagi.
Ɣas akken ugar n uzgen n tudert-is yewwet-itt deg Fṛansa, tutlayt Taqbaylit ur tt-yettu ara.
Mačči am wid irezzun ɣer tmura n umalu tagara-agi.
Akken yeqqaṛ Atmani, wa yuɣal d Aɛrab, wayeḍ d Aṛumi.
Dda Ḥemmu, iḥemmel ad d-yeffeɣ ɣer tejmaɛit yal tameddit.
Yettarra ibiri deg idis, tafelwit n uselkem gar ifassen-is.
Ddeqs i yeɣilen d aselkim aziraz ameẓyan.
Dda ḥemmu yezga yeqqaṛ-asen: ala, tagi qaṛṛen-as tafelwit n uselkem.
Tetteddu s yiwen n unagraw n wammud isem-is Android.
Llant tfelwiyin-nniḍen n Apple qqaren-asent iPAD, acu kan teddunt s unagraw iOS.
Dda Ḥemmu yezga yessefham deg-sen, acu kan ahbuh!
Gullen ur gzan.
Ḥatan ihi, yerna-d Dda Lwennas ɣur-s.
Dda Lwennas, ɣas akken ur yeɣri ara, acu kan igezzu timsal imir imir.
Ur tettunefk ara tegnit ad yeddu ɣer uɣerbaz am netta am wiyaḍ.
Imi yekker-d d agujil deg tallit-nni n tegrawla mgal Fṛansa.
Yeẓra d akken d aẓetta i yesdukklen ibenkan n umaḍal meṛṛa.
Yeẓra d akken mačči ala iselkimen kan, ula d iṛubuten n yeẓmi neɣ timacinin n txeggaṭ zemrent ad qqnent ar uẓeṭṭa-agi agraɣlan.
Yeẓra d akken qqaṛena-sent: Tiɣawsiwin yeqqnen.
Acu kan, meskin, ur yessin ara ad yaru dɣa yeḥruri aṭas.
Tikwal yesḥissif deg iman-is.
Dda Lwennas iḥemmel Dda Ḥemmu.
Cerken tabaḍnit, myekcamen aṭas.
Dda Ḥemmu seg tama-s, imi yeẓra tamsalt, yal tikkelt ara yemlil yid-s, ad s-yesken kra n tixbula n tuqqna ɣer Internet s useqdec n tfelwit n uselkim din-a deg tejmaɛit.
Yemmla-as amek ttbeddilen iɣewwaṛen n tutlayt deg kra n yesnasen akked yifecka.
Yemmla-as amek ara isell i yifuyla imeslawen srid seg usmel Web (site web) war ma yessader-d isefka ɣer tfelwit-is s wudem adigan.
Yemmla-as amek ara yernu amiḍan i tira n yiznan deg Gmail.
Imi lɛid tetteddu-d, dda Lwennas yenna-as: Acu tenniḍ limer ad nheggi si tura tabdart neɣ umuɣ n yimdanen ara yawin tunt deg timecreḍt-agi d-iteddun?
Dda Ḥemmu yegdeh.
Ihi isenker asnas Excel akken ad bdun ad arun ismawen n yixammen n taddart.
Yuzen iznan s yimayl i wid i iseqdacen allalen atraren.
Ma d wiyaḍ ad ten-iwali ticki.
Ar tagara yenṭeq Dda LWennas yenna-as: A Ḥemmu, azekka ad nali ar Uqbu ad tedduḍ yid-i, ula d nekk ad d-aɣeɣ yiwet n tfelwit n uselkem, imi aseqdec-is mačči d ayen ẓẓayen.
Rnu ɣur-s, ad izmireɣ ad inigeɣ sanida i bɣiɣ, melmi i bɣiɣ.
Akken i yella lḥal.
Ddan yimeddukal s Aqbu.
Uɣen-d tafelwit n uselkem.
Yal ass, dda Lwennas yettissin ugar.
Ilemmed ula d tira n tutlayt taqbaylit.
Ass-a, yessaweḍ ad isefre ablug yettmeslayen ɣef wansayen n taddart-is s teqbaylit.